VAIO-käyttöopas SVZ1311-sarja

Viite

# Langattoman lähiverkon käyttöön liittyviä huomautuksia

Lue seuraavat varotoimien kuvaukset huolellisesti ennen langattoman lähiverkon (WLAN) käyttämistä.

- Langatonta lähiverkkoa (WLAN) tukevien tuotteiden käyttöä voi olla rajoitettu joissakin maissa ja joillakin alueilla paikallisilla säännöksillä.

- Monet eri laitteet käyttävät samaa 2,4 GHz:n taajuutta kuin WLAN-laitteet. WLAN-laitteissa käytetään tekniikkaa, joka minimoi muista samaa aallonpituutta käyttävistä laitteista peräisin olevat häiriöt, mutta radiohäiriöt saattavat kuitenkin hidastaa tiedonsiirtoa, lyhentää tiedonsiirtoetäisyyttä ja aiheuttaa tiedonsiirtovirheitä.

- Jos VAIO-tietokoneessa on käytössä sekä BLUETOOTH-toiminto että 2,4 GHz:n langaton lähiverkko (WLAN), se saattaa aiheuttaa häiriöitä, jotka hidastavat tiedonsiirtoa ja aiheuttavat muita ongelmia.

- Jos haluat käyttää langatonta lähiverkkoyhteyttä (WLAN) matkoilla, tarvitset ehkä yhteyssopimuksen langattoman lähiverkon (WLAN) palveluntarjoajan kanssa.

- Jos VAIO-tietokoneesi tukee IEEE 802.11a/b/g/n -standardia, huomaa, että lainsäädännön mukaan 5 GHz:n langattoman lähiverkon (WLAN) on kielletty ulkotiloissa.

- Viestintäsiirtonopeus ja -etäisyys voivat vaihdella seuraavien tekijöiden mukaan:

- laitteiden välinen etäisyys

- laitteiden välissä olevat esteet

- laitekokoonpano

- radio-olosuhteet

- ympäristöolosuhteet (kuten seinämateriaalit)

- käytettävät ohjelmat.
  Viestintäyhteys voi katketa radio-olosuhteiden vuoksi.

- Teknisen tietojen mukainen tiedonsiirtonopeus on teoreettinen enimmäisnopeus; todellinen tiedonsiirtonopeus saattaa vaihdella.

- Todellinen tietoliikennenopeus ei välttämättä ole yhtä suuri kuin VAIO-tietokoneelle ilmoitettu nimellisnopeus.

- 2,4 GHz:n ja 5 GHz:n WLAN-taajuuskaistojen väliset yhteydet eivät ole mahdollisia.

- Häiriöt saattavat vaikuttaa IEEE 802.11g- ja IEEE 802.11n (2,4 GHz) -yhteyksien tiedonsiirtonopeuteen, kun niitä käytetään IEEE 802.11b -tuotteessa. Lisäksi IEEE 802.11g- ja IEEE 802.11n -yhteydet alentavat tiedonsiirtonopeutta automaattisesti, jotta yhteensopivuus IEEE 802.11b -tuotteiden kanssa voidaan säilyttää. Tiedonsiirtonopeutta voi lisätä muuttamalla liityntäpisteen kanava-asetuksia.

- IEEE 802.11a -standardi ja IEEE 802.11n -standardi eivät ole käytettävissä ad-hoc-verkoissa.

- Voit lopettaa langattoman lähiverkon (WLAN) käytön välittömästi sammuttamalla VAIO-tietokoneen.

- WLAN-standardi sisältää seuraavat salausmenetelmät: Wired Equivalent Privacy (WEP), joka on turvallisuusprotokolla, sekä Wi-Fi Protected Access 2 (WPA2) ja Wi-Fi Protected Access (WPA). WPA2 ja WPA ovat IEEE-työryhmän ja Wi-Fi Alliancen yhdessä ehdottamia, standardiperusteisia, molemminpuolisesti toimivia turvallisuuden parannusmenetelmiä, jotka parantavat tietosuojaa ja Wi-Fi-verkkojen käytönhallintaa. WPA on suunniteltu IEEE 802.11i -yhteensopivaksi. Siinä käytetään tehostettua tietojen salausmenetelmää TKIP (Temporal Key Integrity Protocol) ja lisäksi 802.1X- ja EAP (Extensible Authentication Protocol) -protokollia käyttäjien todennuksessa. Tietojen salaus suojaa haavoittuvaa langatonta yhteyttä asiakkaiden ja liityntäpisteiden välillä. Lisäksi järjestelmässä on muita yleisiä suojausmenetelmiä, jotka turvaavat yksityisyyttä lähiverkossa, kuten salasanasuojaus, päästä päähän -salaus, näennäisverkot ja käyttöoikeuksien varmentaminen. WPA2, WPA:n toinen sukupolvi, tarjoaa paremman tietosuojan ja verkon käytönhallinnan. Se on suunniteltu kaikkien 802.11-tekniikoita käyttävien laitteiden suojaukseen 802.11b-, 802.11a-, 802.11g- ja 802.11n-standardit (monikaistainen ja monitilainen) mukaan lukien. Lisäksi WPA2 tarjoaa ratifioidun IEEE 802.11i -standardin mukaisesti korkeatasoisen tietosuojan, sillä siinä käytetään National Institute of Standards and Technology (NIST) FIPS 140-2 -yhteensopivaa AES-salausalgoritmia ja 802.1X-pohjaista käyttöoikeuksien varmentamista. WPA2 on yhteensopiva WPA:n aiempien versioiden kanssa.

Aiheeseen liittyvää
Tietoja langattoman lähiverkon (WLAN) standardeista
Langattoman lähiverkon (WLAN) käyttöä edeltävät toimet
Langattoman lähiverkkoyhteyden käyttöönotto
Langattoman lähiverkkoyhteyden lopettaminen
BLUETOOTH(R)-toiminnon käyttöön liittyviä huomautuksia<BLUETOOTH-yhteensopivat mallit>