VAIO-käyttöopas SVZ1311-sarja

Concept

# Tietoja varmuuskopiointitavoista

Voit varmuuskopioida tärkeät tiedot käyttämällä Windowsin Varmuuskopioi ja palauta -toimintoa.
Voit tehdä varmuuskopioinnin monella eri tavalla, kuten jäljempänä on kuvattu.

### Tiedostojen varmuuskopiointi

Voit valita VAIO-tietokoneesta kansiot ja tiedostot, jotka haluat varmuuskopioida DVD-levylle tai ulkoiselle kiintolevylle. Lisätietoja tietojen varmuuskopioinnista on Windowsin Ohje ja tuki.

### Järjestelmän varmuuskopiointi näköistiedostoksi

Voit luoda varmuuskopion VAIO-tietokoneen koko järjestelmästä. Jos sisäinen tallennuslaite tai tietokone lakkaa toimimasta, voit palauttaa näköistiedoston avulla tietokoneen siihen tilaan, jossa se oli varmuuskopioitaessa.
Tarvitset järjestelmän näköistiedoston luomiseen lisävarusteena hankittavan kiintolevyn, joka on alustettu NTFS-muotoon. Voit varmuuskopioida järjestelmän näköistiedoston myös optisille levyille, kuten Blu-ray Disc- tai DVD-levyille.
Lisätietoja järjestelmän näköistiedoston luomisesta on Windowsin Ohje ja tuki.

### Palautuspiste

Uuden ohjelman tai Windowsin asetusten muuttamisen jälkeen VAIO-tietokoneessa voi ilmetä ongelmia (tietokone voi esimerkiksi vastata hitaasti tai ohjelmien käynnistäminen ei onnistu).
Luomalla palautuspisteen ennen ohjelman asentamista tai asetusten muuttamista voit palauttaa järjestelmän ongelmaa edeltäneeseen tilaan. Lisätietoja palautuspisteistä on kohdassa Palautuspisteen luominen. [Tietoja]
Huomautus

- Sony ei palauta eikä korvaa mitään hävinneitä tai vahingoittuneita tietoja missään tapauksessa (kuten VAIO-tietokoneen vikaantuessa).

- Luo palautusväline pian VAIO-tietokoneen ostamisen jälkeen. Jos tietokoneessa ilmenee toimintahäiriö, etkä voi käyttää Windows-toimintoa tietojen varmuuskopiointiin, voit varmuuskopioida tiedot palautusvälineen sisältämän varmuuskopiointityökalun avulla.
  Lisätietoja palautusvälineen luomisesta on kohdassa Palautusvälineen luominen. [Tietoja]

Vihje

- Jos VAIO-tietokoneessa ei ole levyasemaa, tietokoneeseen on kytkettävä ulkoinen laite, kuten ulkoinen kiintolevy, tai DVD-asema tai C:-aseman kokoa on muutettava ja tietokoneeseen on luotava uusi osio ennen varmuuskopiointia. [Tietoja]

Aiheeseen liittyvää
Tietoja varmuuskopioinnista
Tietojen varmuuskopiointi, kun Windowsia ei voi käynnistää
Tietojen palauttaminen VAIO Data Restore Tool -ohjelmalla
Palautuspisteen luominen
Järjestelmätiedostojen palauttaminen palautuspisteen avulla, kun Windowsia ei voi käynnistää