VAIO-käyttöopas SVZ1311-sarja

Viite

# Fn-näppäinyhdistelmät ja niihin liittyvät toiminnot

Pitämällä Fn-näppäintä painettuna ja painamalla samalla toista näppäintä voit suorittaa erilaisia pikatoimintoja.
Voit esimerkiksi poistaa äänet käytöstä seuraavasti: Fn+F2 → Pidä Fn-näppäintä painettuna ja paina samalla F2-näppäintä.
Osa näppäintoiminnoista toimii vain Windowsin ollessa käynnissä.

### Fn + (F1)

Ottaa kosketuslevyn käyttöön tai poistaa sen käytöstä. [Tietoja]

### Fn + (F2)

Kytkee tai katkaisee sisäisten kaiuttimien tai kuulokkeiden virran.

### Fn + / (F3/F4)

Voit säätää sisäisten kaiuttimien tai kuulokkeiden äänenvoimakkuutta painamalla painiketta toistuvasti. [Tietoja]
Jos haluat suurentaa äänenvoimakkuutta, käytä näppäinyhdistelmää Fn+F3.
Jos haluat pienentää äänenvoimakkuutta, käytä näppäinyhdistelmää Fn+F4.

### Fn + / (F5/F6)

Painamalla painiketta toistuvasti voit säätää tietokoneen nestekidenäytön kirkkautta. [Tietoja]
Jos haluat pienentää kirkkautta, käytä näppäinyhdistelmää Fn+F5.
Jos haluat lisätä kirkkautta, käytä näppäinyhdistelmää Fn+F6.

### Fn + (F7)

Vaihtaa näyttökohteen ulkoiseen näyttöön.
Valitse haluamasi näyttökohde painamalla näppäinyhdistelmää Fn+F7 useita kertoja ja vahvista sitten valintasi painamalla Enter-näppäintä. [Tietoja]

- Vain tietokone
  Esittää kuvan ainoastaan tietokoneen näytössä.

- Toista
  Esittää saman kuvan tietokoneen näytössä ja ulkoisessa näytössä.

- Laajenna
  Laajentaa näytön ulkoiseen näyttöön. Tietokoneen näyttö ja ulkoinen näyttö toimivat kuin ne olisivat yksi työpöytä. (Useita näyttöjä)

- Vain projektori
  Esittää kuvat ainoastaan ulkoisessa näytössä.

Jos VAIO-tietokoneeseen on kytketty telakka (tietokoneen mukana tullut tai valinnainen), yllä olevat vaihtoehdot muuttuvat seuraavasti:

- Vain tietokone
  Esittää kuvan ainoastaan tietokoneen näytössä.

- Toista
  Esittää saman kuvan tietokoneen näytössä ja tietokoneeseen kytketyssä ulkoisessa näytössä.

- Laajenna
  Esittää eri kuvan tietokoneen näytössä ja ulkoisessa näytössä.

- Vain Lisänäyttö
  Esittää kuvan ainoastaan telakkaan kytketyissä ulkoisissa näytöissä.

### Fn + / (F9/F10)

Muuttaa käynnissä olevassa ohjelmassa näkyvän kuvan tai asiakirjan kokoa.
Voit loitontaa painamalla näppäimiä Fn+F9.
Voit lähentää painamalla näppäimiä Fn+F10.
Tämä toiminto ei ehkä ole käytettävissä käytössä olevasta ohjelmasta riippuen.

### Fn + (F12)

Sammuttaa virran useimmista VAIO-tietokoneen osista, kuten nestekidenäytöstä ja suorittimesta (horrostila).

### Fn + Num Lk (Num Lock)

Aktivoi numeronäppäimistön, jolla voi syöttää numeroita.

### Fn + Scr Lk (Scroll Lock)

Toimii eri tavoin käytössä olevasta ohjelmasta riippuen. Lisätietoja on ohjelma mukana toimitetussa ohjetiedostossa.

### Fn + Pg Up (Page Up)

Siirtyy edelliselle sivulle.

### Fn + End (End)

Siirtää kohdistimen rivin tai sivun loppuun.

### Fn + Pg Dn (Page Down)

Siirtyy seuraavalle sivulle.

### Fn + Home (Home)

Siirtää kohdistimen rivin tai sivun alkuun.