VAIO-käyttöopas SVZ1311-sarja

Viite

# Nestekidenäytön käyttöön liittyviä huomautuksia

Lue seuraavat nestekidenäytön oikeaa käyttöä koskevien varotoimien kuvaukset.

- Nestekidenäytön valmistuksessa on käytetty tarkkuustekniikkaa. Saatat kuitenkin nähdä nestekidenäytöllä jatkuvasti esiintyviä pieniä mustia pisteitä ja/tai kirkkaita pisteitä (punaisia, sinisiä tai vihreitä). Tämä on normaali valmistusprosessin tulos, ei toimintahäiriö.

- Älä naarmuta tai paina nestekidenäytön pintaa. Se saattaa aiheuttaa vaurioita.

- Älä paina nestekidenäytön kantta sen ollessa suljettuna, jotta näyttö ei naarmuunnu tai likaannu.

- Nestekidenäyttö voi lämmetä käytön aikana. Tämä on normaalia, ei merkki toimintahäiriöstä.

- Älä jätä nestekidenäyttöä aurinkoon, jotta se ei vahingoitu. Jos käytät VAIO-tietokonetta ikkunan ääressä, älä aseta sitä suoraan auringonvaloon.

- Älä paina nestekidenäyttöä tai sen kulmia, kun avaat nestekidenäytön kantta tai nostat VAIO-tietokonetta. Muutoin nestekidenäyttö voi vioittua tai siihen voi tulla toimintahäiriö. Avaa tietokone pitämällä sen pohjasta kiinni toisella kädellä ja nostamalla nestekidenäytön kantta varovasti toisella kädellä. Jos kannat tietokonetta kansi avoinna, pitele tietokonetta molemmin käsin.

- Jos VAIO-tietokonetta käytetään alhaisessa lämpötilassa, nestekidenäytössä saattaa näkyä jäännöskuva. Se ei ole merkki toimintahäiriöstä. Kun tietokone palautuu normaaliin lämpötilaan, näyttö palautuu normaaliksi.

- Jäännöskuva saattaa näkyä nestekidenäytössä, jos samaa kuvaa näytetään pitkän aikaa. Jäännöskuva häviää hetken kuluttua. Voit estää jäännöskuvien syntymisen käyttämällä näytönsäästäjää.

- Älä sulje nestekidenäytön kantta, kun LAN- tai näyttöporttiin on kytketty kaapeli, sillä se voisi vioittaa porttia. Irrota kaapeli portista ennen kannen sulkemista.

- Suojaa tietokoneen näyttö ja näppäimistö iskuilta kantaessasi VAIO-tietokonetta levittämällä liina näppäimistön päälle ja tasoittamalla rypyt ennen nestekidenäytön kannen sulkemista.