VAIO-käyttöopas SVZ1311-sarja

Viite

# Kosketuslevyn käyttäminen

Voit siirtää tietokoneen näytöllä näkyvää osoitinta liikuttamalla sormeasi kosketuslevyllä.
Sijoittamalla osoittimen haluamasi kohteen tai objektin päälle ja painamalla sitten vasenta tai oikeaa painikealuetta voit antaa erilaisia komentoja ja avata valikoita.

1. Aktiivinen vyöhyke

1. Vasen painikealue

1. Oikea painikealue

1. Pystyvieritysvyöhyke

Vihje

- Kosketuslevyn muoto vaihtelee ostamasi mallin mukaan.

### Napsauttaminen

Siirrä osoitinta vetämällä sormea aktiivista vyöhykettä pitkin, ja kun osoitin on haluamasi kohteen päällä, paina vasemman painikkeen vyöhykettä kerran.

### Kaksoisnapsauttaminen

Siirrä osoitinta vetämällä sormea aktiivista vyöhykettä pitkin, ja kun osoitin on haluamasi kohteen päällä, paina vasemman painikkeen vyöhykettä kahdesti nopeasti.

### Kakkospainikkeella napsauttaminen

Siirrä osoitinta vetämällä sormea aktiivista vyöhykettä pitkin, ja kun osoitin on haluamasi kohteen päällä, paina oikean painikkeen vyöhykettä kerran.
Voit avata erilaisia pikavalikoita osoittimen sijainnin mukaan.

### Vetäminen

Siirrä osoitinta vetämällä sormea aktiivista vyöhykettä pitkin, ja kun osoitin on haluamasi kohteen päällä, paina vasemman painikkeen vyöhykettä. Pidä vasemman painikkeen vyöhykettä painettuna ja vedä sormea aktiivisella vyöhykkeellä.

### Vetäminen ja pudottaminen

Vedä kuvake (esimerkiksi tiedosto) haluamasi kansion, ikkunan tai ohjelman kuvakkeen kohdalle ja vapauta sormi vasemmalta painikealueelta.
Vaihtoehtoisesti voit napauttaa kosketuslevyä nopeasti kaksi kertaa, vetää toisen napautuksen jälkeen sormeasi kosketuslevyllä niin, että osoitin siirtyy haluamasi kohtaan, ja nostaa sitten sormesi aktiiviselta vyöhykkeeltä.

### Pystyvieritys

Liu'uta kahta sormea ylös ja alas aktiivisella vyöhykkeellä, kun haluat vierittää aktiivista ikkunaa pystysuunnassa.
Voit myös vetää sormea pystyvieritysalueella.

### Vaakavieritys

Liu'uta kahta sormea sivulta sivulle aktiivisella vyöhykkeellä, kun haluat vierittää aktiivista ikkunaa vaakasuunnassa.

### Siirtyminen taakse- tai eteenpäin osoitinta siirtämättä

Jos ohjelma, kuten Web-selain, tukee taakse- tai eteenpäin siirtymistä, aseta kolme sormea aktiiviselle vyöhykkeelle ja liu'uta niitä sivulta sivulle, jolloin taakse- tai eteenpäin siirtyminen tehdään osoitinta siirtämättä.
Sipaise sormia vasemmalle kääntääksesi sivua takaisinpäin ja oikealle kääntääksesi sivua eteenpäin.
Huomautus

- Vieritys- ja taakse/eteenpäin-toiminto ei välttämättä toimi, käytettävästä ohjelmistosta ja kosketuslevyn asetuksista riippuen.

Vihje

- Kosketuslevyn ohjetiedostossa on tarkat ohjeet kosketuslevyn käytöstä.

Aiheeseen liittyvää
Kosketuslevyn ottaminen käyttöön ja poistaminen käytöstä
Kosketuslevyn napautustoiminnon poistaminen käytöstä