VAIO-käyttöopas SVZ1311-sarja

‎Tehtävä

# Akun asentaminen ja poistaminen

Akku asennetaan VAIO-tietokoneen pohjassa olevaan akkulokeroon.
Asenna akku ennen tietokoneen käyttämistä.
Älä käytä tietokonetta, jos siihen ei ole asennettu akkua, sillä seurauksena voi olla tietokoneen toimintahäiriö.

## Voit asentaa akun seuraavasti

1. Sammuta VAIO-tietokone, kytke virtajohto ja kaikki kytkentäkaapelit irti ja sulje nestekidenäytön kansi.

1. Kohdista akku akkutilan suhteen ja sovita se paikoilleen.

1. Kiristä kahdeksan ruuvia kolikolla.

Kiristä neljä kumiruuvia (1), kaksi lyhyttä metalliruuvia (2) ja kaksi pitkää metalliruuvia (3).

## Voit poistaa akun seuraavasti

1. Sammuta VAIO-tietokone, kytke virtajohto ja kaikki kytkentäkaapelit irti ja sulje nestekidenäytön kansi.

1. Avaa kahdeksan ruuvia kolikolla.

Huomautus

- Varo, ettet hävitä irrotettuja ruuveja.

1. Irrota akku laitteesta.

Aseta sormesi nuolella merkittyyn loveen.
Vedä akku ulos akkutilasta.
Vihje

- Jos VAIO-tietokone ei tunnista akkua, paina akku pois -painiketta noin kolme sekuntia ohuella, suoralla esineellä (kuten paperiliittimellä). Jos tämä ei ratkaise ongelmaa, irrota akku ja asenna se uudelleen.
  Jos tietokoneeseen on asennettu laajennettu akku (ei kuulu toimitukseen), irrota se. Jos tämä ei ratkaise ongelmaa, paina akku pois -painiketta noin kolme sekuntia. Jos ongelma jatkuu, irrota akku ja asenna se takaisin.

Huomautus

- Jos poistat akun, kun VAIO-tietokone on päällä tai lepotilassa eikä sitä ole kytketty verkkolaitteeseen, menetät kaikki tallentamattomat tiedot.
  Muista sammuttaa tietokone, ennen kuin poistat akun.

Aiheeseen liittyvää
Akun lataaminen
Akun käyttöön liittyviä huomautuksia
VAIO-tietokoneen sammuttaminen