VAIO-käyttöopas SVZ1311-sarja

‎Tehtävä

# Äänentoistolaitteen vaihtaminen

Jos VAIO-tietokoneeseen kytketystä laitteesta ei kuulu ääntä, äänentoistolaite täytyy vaihtaa.

1. Valitse (Käynnistä) ja Ohjauspaneeli.

1. Valitse Laitteisto ja äänet.

1. Valitse Ääni.

1. Valitse Toistaminen-välilehti.

1. Varmista, että sen laitteen kuvakkeen kohdalla on valintamerkki, josta haluat tietokoneen äänien kuuluvan.
   Jos kuvakkeen kohdalla ei ole valintamerkkiä, valitse kuvake ja napsauta sitten Aseta oletus -painiketta.

1. Napsauta OK-painiketta.

## Näytteenottotaajuuden ja bittimäärän muuttaminen

Digitaaliäänilähdön näytteenottotaajuus ja bittimäärä on asetettava käyttämäsi digitaalisen äänilaitteen mukaisiksi. Toimi seuraavasti.

1. Valitse (Käynnistä) ja Ohjauspaneeli.

1. Valitse Laitteisto ja äänet.

1. Valitse Ääni.

1. Valitse Toistaminen-välilehti.

1. Valitse käyttämäsi HDMI-laitteen tai OPTICAL OUT -lähdön (optisen digitaalisen äänilähdön) kuvake ja napsauta Ominaisuudet-painiketta.

1. Valitse Lisäasetukset-välilehti.

1. Valitse laitteen tukema näytteenottotaajuus ja bittimäärä (esimerkiksi 16 bittiä ja 48 000 Hz (DVD-laatu)).

1. Napsauta OK-painiketta.

Aiheeseen liittyvää
Ulkoisten kaiuttimien tai kuulokkeiden kytkeminen
Laadukkaan digitaalisen äänilähteen kytkeminen VAIO-tietokoneen ja television väliin