VAIO-käyttöopas SVZ1311-sarja

Viite

# Levyjen käsittelemiseen liittyviä huomautuksia
<Optisen levyaseman sisältävät mallit>

Ota seuraavat seikat huomioon, kun käytät levyjä VAIO-tietokoneessa.

## Levyjen toistamiseen liittyviä huomautuksia

- Joissakin järjestelmäympäristöissä saatat havaita äänikatkoksia ja/tai kuvan hyppimistä DVD/BD/AVCHD-toiston aikana. Lisäksi kaikkia levyjä ei ehkä voi toistaa VAIO-tietokoneellasi.

- Toimi seuraavasti levyjä toistettaessa:

- Suorittimen kuormitus kasvaa. Kun suljet kaikki muut parhaillaan käytössä olevat ohjelmat toisto-ohjelmaa lukuun ottamatta, voit parantaa toiston sujuvuutta.

- Älä vaihda näyttökohdetta tietokoneen näytöstä ulkoiseen näyttöön tai päinvastoin.

## Huomautuksia tallennettujen levyjen toistamisesta muilla soittimilla

- Jotkin CD-soittimet eivät ehkä pysty toistamaan CD-äänilevyjä, jotka on tallennettu CD-R- tai CD-RW-levyille.

- Jotkin DVD-laitteet eivät ehkä pysty toistamaan DVD-levyjä, jotka on tallennettu DVD+R DL-, DVD-R DL-, DVD+R-, DVD+RW-, DVD-R-, DVD-RW- tai DVD-RAM-levyille.

- Blu-ray Disc -tallentimet, jotka tukevat vain BD-RE Ver.1.0:aa, eivät voi toistaa VAIO-tietokoneella luotuja BD-R- tai BD-RE-tallennusvälineitä. (Blu-ray Disc -asema, jossa on DVD SuperMulti -tuki)

## Vihjeitä onnistunutta tallennusta varten

- Älä kytke tai irrota johtoja, kuten verkkolaitteen johtoa tai virtajohtoa, kun optinen levyasema kirjoittaa tietoja levylle.

- Älä irrota telakkaa (tietokoneen mukana tullutta tai valinnaista) VAIO-tietokoneesta, kun optinen asema kirjoittaa tietoja levylle.

- Kirjoitusprosessi saattaa kestää arvioitua teoreettista nopeutta kauemmin, koska jotkin ohjelman kirjoittavat ja tarkistavat tietoja samanaikaisesti.

- Sony ei vastaa mistään kirjoitusvirheistä johtuvista menetyksistä ja vahingoista.