VAIO-käyttöopas SVZ1311-sarja

‎Tehtävä

# Rapid Wake (lepotila) -asetusten muuttaminen

Voit muuttaa Rapid Wake -asetuksia VAIO Control Center -ohjelmassa.
Rapid Wake on käytössä oletusarvoisesti. Tällä toiminnolla voit pitää VAIO-tietokoneen lepotilassa ilman tietohävikkiriskiä, koska tietokone siirtyy lepotilaan sen jälkeen, kun käsiteltävänä olevat tiedot tallennetaan sisäiseen tallennuslaitteeseen.
Lisäksi voit säästää akkua tehokkaammin vähentämällä virrankulutusta tietokoneen ollessa lepotilassa.

1. Valitse (Käynnistä), Kaikki ohjelmat ja VAIO Control Center.

1. Valitse Power Management ja Rapid Wake.

Valitse Rapid Wake -valintaruutu tai poista sen valinta.
Ota Rapid Wake käyttöön valitsemalla valintaruutu tai poista se käytöstä poistamalla valintaruudun valinta.
Huomautus

- Kun Rapid Wake on poistettu käytöstä, käsiteltävänä olevia tietoja ei tallenneta sisäiseen tallennuslaitteeseen, kun tietokone siirtyy lepotilaan. Siksi jos tietokone sammutetaan lepotilassa, koska akkuvirta esimerkiksi loppuu tai tietokone irrotetaan verkkovirtalähteestä, käsiteltävänä olevat tiedot kadotetaan, eikä niitä voi palauttaa. Jotta vältät tietohävikit, muista tallentaa tiedot, ennen kuin tietokone siirtyy lepotilaan. Kun Rapid Wake ei ole käytössä, virran merkkivalo vilkkuu hitaasti oranssina lepotilassa, ja latauksen ja virran merkkivalot vilkkuvat samanaikaisesti, jos akkuvirta loppuu lepotilassa.
  Jos käytät Windowsin kiintolevyn salausominaisuutta, sinun on määritettävä muitakin asetuksia. Lisätietoja on kohdassa Lepotilaan liittyviä huomautuksia [Tietoja].

- Kun VAIO-tietokoneeseen on kytketty telakka (tietokoneen mukana tullut tai valinnainen), Rapid Wake on poissa käytöstä vaikka Rapid Wake -toiminnon valintaruutu olisi valittu. Voit ottaa Rapid Wake -toiminnon käyttöön irrottamalla telakan tietokoneesta.

Aiheeseen liittyvää
Lepotilan käyttäminen
Lepotilaan liittyviä huomautuksia