VAIO-käyttöopas SVZ1311-sarja

FAQ

#### Mitä pitäisi tehdä, jos vihreä virran merkkivalo syttyy virtapainiketta painettaessa, mutta tietokoneen näytössä ei näy mitään?

- Varmista, että näytön kirkkaus ja kontrasti on säädetty oikein.

- Näyttökohteeksi on ehkä asetettu ulkoinen näyttö.
  Valitse haluamasi näyttökohde painamalla näppäinyhdistelmää Fn+F7 useita kertoja ja vahvista sitten valintasi painamalla Enter-näppäintä.

- Jos käytät ulkoista näyttöä, varmista, että se on liitetty virtalähteeseen ja virta on kytketty. Varmista, että näytön kirkkaus ja kontrasti on säädetty oikein.
  Lisätietoja asetusten muuttamisesta on näytön mukana toimitetussa oppaassa.

- Sulje sovellusikkuna painamalla näppäinyhdistelmää Alt+F4 useita kertoja.
  Sovellus on saattanut joutua virhetilaan.

- Jos tietokoneen näyttö pysyy pimeänä myös odotettuasi hetken, käynnistä VAIO-tietokone uudelleen tekemällä seuraavat toimet järjestyksessä. Huomaa, että nämä toimet saattavat aiheuttaa käsiteltävänä olevien tietojen vioittumisen.

- Irrota kaikki VAIO-tietokoneeseen mahdollisesti kytketyt lisälaitteet, kuten tulostin ja USB-laitteet, ja katkaise tietokoneen verkkoyhteys.

- Paina painiketta (Virta) vähintään neljän sekunnin ajan ja varmista, että virran merkkivalo sammuu. Kytke VAIO-tietokone sitten uudelleen päälle.

- Jos ongelma toistuu, pidä painiketta (Virta) painettuna yli neljä sekuntia ja varmista, että virran merkkivalo sammuu. Irrota kaikki kaapelit (kuten verkkolaitteen johto) VAIO-tietokoneesta, poista akku tietokoneesta ja odota noin viisi minuuttia. Kytke sitten kaikki kaapelit ja lisälaitteet ja aseta akku paikalleen ja käynnistä tietokone uudelleen.

- Jos VAIO-tietokone tuodaan suoraan kylmästä tilasta lämpimään tilaan, tietokoneen sisään saattaa tiivistyä kosteutta.
  Odota tällaisessa tapauksessa vähintään tunti, ennen kuin käynnistät tietokoneen.
  Älä käytä tietokonetta hyvin kosteissa olosuhteissa (kun ilmankosteus on yli 80 %), sillä se saattaa aiheuttaa tietokoneen toimintahäiriöitä.